recursal/SuperWikiNEXT-32B huggingface dataset:
"Kuda Saddle" dilencongkan ke sini. Untuk baka kuda yang kadang kala dipanggil sebagai "kuda saddle", lihat Saddlebred Amerika.
Untuk aktiviti menunggang kuda secara umum, sila lihat Equestrianisme.  Untuk kelas pertunjukan kuda di UK, sila lihat Pertunjukan kuda (menunggang kuda).
Seekor kuda Arab, satu contoh kuda tunggang ringan
Seekor Lusitano, satu contoh kuda tunggang berbadan besar
**Kuda tunggang** atau **kuda saddle** merujuk pada kuda yang digunakan oleh penunggang kuda berpelana bagi tujuan rekreasi atau pengangkutan.

Tidak jelas bila pertama kali kuda mula ditunggang kerana aktiviti pembelajinakkan tidak mengubah fizikal kuda. Bagaimanapun, terdapat bukti-bukti menunjukan bahawa kuda ditunggang oleh orang dalam kebudayaan Botai pada Zaman Tembaga, sekitar tahun 3600-3100 BCE. Bukti terawal mencadangkan bahawa kuda ditunggang pada sekitar tahun 3500 BCE, di mana tengkorak kuda yang telah dijumpai di tapak di Kazakhstan menunjukan bahawa ia telah dipakai beberapa jenis bit. 

Banyak baka dan jenis kuda yang sesuai untuk ditunggang, dan jenis badan berbeza bergantung pada kerja equestrianisme yang ia akan lakukan dan gaya penunggangnya.

Rujukan
-------

1. ↑  "WHAT WE THEORIZE - WHEN AND WHERE DOMESTICATION OCCURRED". *International Museum of the Horse*. Dicapai pada 14 October 2015.

Templat:Working animals
**Abdoel Rivai** (lahir di Palembayan, Sumatera Barat, Indonesia, 13 Ogos 1871 – meninggal di Bandung, Jawa Barat, 16 Oktober 1937 pada umur 66 tahun) adalah doktor dan wartawan Indonesia. Ia merupakan orang Indonesia pertama yang menerbitkan surat khabar berbahasa Melayu dari Eropah. Rivai dianugerahi gelar sebagai Perintis Akhbar Indonesia pada tahun 1974 oleh Pemerintah Indonesia.

Kehidupan
---------

Abdoel Rivai lahir dari pasangan Abdul Karim dan Siti Kemala Ria. Ayahnya bekerja sebagai guru di sekolah Melayu. Rivai mempunyai watak yang keras, ulet, serta otak yang cemerlang. Pada tahun 1886, di saat masih berusia 15 tahun dia diterima bersekolah di STOVIA. Tamat dari STOVIA pada tahun 1894, ia ditugaskan menjadi doktor di Medan. Penghujung tahun 1899, Rivai melanjutkan pendidikan ke Belanda sambil membantu berbagai-bagai surat khabar di Indonesia. Rivai merupakan orang Hindia pertama yang bersekolah perubatan di Belanda.

Pada awal abad ke-20 Rivai terlibat perdebatan dengan AA Fokker, pegawai Belanda yang mendakwa lebih fasih berbahasa Melayu berbanding orang Melayu sendiri. Dalam perdebatan ini Fokker berang kerana ada orang *inlander* yang berani menantangnya. Akibat kegemilangannya dalam berdebat, Rivai dibenarkan sekolah di Utrecht.

Wartawan
--------

Pada tahun 1900 Rivai memulakan surat khabar *Pewarta Wolanda*. Walaupun terbit dari Amsterdam, Pewarta Wolanda hadir dalam bahasa Melayu. Selain mengurusi Pewarta Wolanda, Rivai sering menghantar tulisannya ke pelbagai media massa yang terbit di Belanda maupun Hindia. Berkat ketajaman tulisannya, Rivai lebih dikenali sebagai seorang wartawan berbanding doktor. Bersama Henri Constant Claude Clockener Brousson, Rivai menerbitkan *Bendera Wolanda* pada 15 April 1901. Juga bersama Brousson, ia mendirikan usaha penerbitan Bintang Hindia pada Julai 1902. Bintang Hindia dengan warna nasionalismenya beranjak redup saat Rivai mengundurkan diri pada tahun 1907, hingga akhirnya pada tahun 1910 media yang pernah menggebrak dunia akhbar Belanda dan Hindia itu berakhir. Ia juga membantu di *Bintang Hinen West* dan *Alegemeen Handelsblad* di Amsterdam. Sewaktu mengadakan lawatan ke negara-negara di Eropah dan Amerika pada kurun 1919-1921, ia menghantar karangannya ke berbagai surat khabar di Indonesia.

Aktiviti Politik
----------------

Setibanya dari Belanda pada tahun 1911, Rivai turut menyokong pembentukan Indische Partij (IP) di Sumatra. Tahun 1913 IP dibubarkan kerana dianggap membahayakan kerajaan kolonial. Mantan aktivisnya kemudian mendirikan Insulinde. Pada tahun 1918, ia diangkat sebagai anggota *Volksraad* (Dewan Rakyat) mewakili Insulinde. Ia kemudian menetap di Jakarta, sebagai pembantu utama surat khabar Bintang Timur. Sementara itu surat khabar Pewarta Deli, Medan menyebutnya sebagai "Bapa dalam golongan Jurnalistik".

Rujukan
-------

1. ↑  Setiono, Benny. G (2002). *Cina dalam Pusaran Politik*. Kuala Lumpur: TRANSMEDIA. m/s. 355. Cite has empty unknown parameter: `|coauthors=` (bantuan)

Pranala luar
------------

* Profil di PWI Diarkibkan 2009-10-05 di Wayback Machine
* Melayu Online Diarkibkan 2016-04-11 di Wayback Machine
**A&W Root Beer** ialah jenama rutbir yang terdapat terutamanya di Amerika Syarikat dan Kanada yang ditubuhkan pada tahun 1919 oleh Roy W. Allen. Ketika Allen bekerjasama dengan Frank Wright pada tahun 1922, rakan kongsi itu menggabungkan akronim mereka untuk mencipta jenama A&W dan mengilhami rangkaian restoran, yang juga didirikan pada tahun itu. Pada asalnya, minuman A&W Root Beer dijual dengan harga lima sen.

Di luar Kanada, hak untuk jenama A&W dimiliki oleh Keurig Dr Pepper, yang seterusnya melesenkan jenama tersebut ke rangkaian restoran yang berpusat di AS. Produk A&W diedarkan melalui pelbagai pembotol AS. A&amp;W Food Services of Canada, yang bebas daripada Keurig Dr Pepper dan rantai AS, bertanggungjawab untuk restoran dan pemasaran produk bir akar di dalam negara, dengan produk runcit yang dibotolkan dan diedarkan oleh Syarikat Coca-Cola. Varian AS juga dijual sebagai minuman import di Asia Tenggara dan Itali (di mana A&W mempunyai restoran), serta di Australia, Chile dan negara-negara lain.

Rujukan
-------

1. ↑  "Archived copy". Diarkibkan daripada yang asal pada 2008-01-14. Dicapai pada 2007-12-22.CS1 maint: archived copy as title (link)
2. ↑  Our Brands – Keurig Dr Pepper
3. ↑  A&W Revenue Royalties Income Fund. "About A&W Food Services of Canada Inc". Diarkibkan daripada yang asal pada 2011-07-06. Dicapai pada 2011-02-23.

Pautan luar
-----------

* A&W's root beer site
* The History of Root Beer
* Root Beer Reviews and info
**Abdul Aziz Angkat** merupakan Speaker Dewan Perwakilan Rakyat Daerah Sumatera Utara (DPRD) yang terletak di Sumatera Utara, negara Indonesia. Beliau dilantik sebagai speaker pada 27 Nov 2008.Allahyarham merupakan bekas pensyarah di Universitas Sumatera Utara, Medan,Sumatera,Indonesia. Beliau menjadi Setiausaha SPD Parti Golkar Sumut (Sumatera Utara). Isterinya Turnalis Siregar.

Kematian
--------

Abdul Aziz meninggal dunia dalam satu tunjuk perasaan di bangunan dewan DPRS , Medan, pada hari Selasa 1 Februari 2009 akibat serangan jantung selepas dikasari dan dipukul oleh ribuan penunjuk perasaan. Ketika itu dewan sedang bersidang pada jam 10.30 pagi. Abdul Aziz yang bersongkok dan berbaju putih dihenyak ke dinding dan tersembam ke lantai dewan. Perusuh yang menyokong pembentukan Provinsi Tapanuli Utara mengusung peti mayat dan pelbagai sepanduk dan poster ke dalam dewan dan membaling pelbagai objek termasuk gelas kaca. Ribuan perusuh tidak sabar dengan gelagat Abdul Aziz yang menghalang-halang lalu dikeroyok dan membelasah beliau.

Perusuh dipercayai golongan mahasiswa kelihatan seperti mabuk, tidak membenarkan Abdul Aziz dibawa ke hospital konon-kononnya pura-pura sakit. Mereka mendesak Abdul Aziz membuat keputusan berhubung Tapanuli Utara. Abdul Aziz terperangkap di pintu Dewan DPRD Sumut (Sumatera Utara) dengan Bank Mandiri. Dia pengsan dan dikejarkan ke Rumah Sakit Gleneagles Medan.

Polis dipecat
-------------

Pada 7 Februari 2009, Ketua Polis Nasional Indonesia, Jeneral Bambang Hendarso Danuri memecat Ketua Polis Wilayah Sumatera Utara Nanan Soekarna dan Ketua Polis Bandar Medan Pesuruhjaya Kanan Anton Suhartono kerana gagal mengawal keselamatan DPRS sehingga Abdul Aziz terbunuh. 12 suspek disoal siasat untuk mengenal pasti dalang rusuhan ganas itu. Semua akan didakwa di bawah pasal 160, 170, 335 dan 351 KUHP.Antara yang ditahan ialah anggota DPRD Candra Panggabean, VS, DS, BR, JS, dan PS.

Rujukan
-------

1. ↑  Dua Pegawai Polis Medan Dipecat Berhubung Kematian Speaker
**La Liga Filipina** (lit. Liga Filipina) ialah sebuah kumpulan rahsia. Diasaskan oleh José Rizal di rumah Doroteo Ongjunco di Jalan Ilaya, Tondo, Manila pada tanggal 3 Julai 1892.

Pertubuhan itu berasal dari La Solidaridad dan Gerakan propaganda. Tujuan La Liga Filipina ialah untuk membangun kelompok baru yang berupaya melibatkan masyarakat secara langsung dalam gerakan reformasi.

Ini menjadi sejenis persefahaman dan wajadiri masyarakat yang mengeluarkan dana biasiswa dan bantuan perundangan, meminjamkan modal dan menubuhkan koperasi, liga tersebut menjadi ancaman bagi pihak berkuasa Sepanyol sehingga mereka menangkap Rizal pada 6 Julai 1892 di Dapitan.

Selama pengasingan Rizal, Pertubuhan ini menjadi tidak aktif, meskipun melalui usaha Domingo Franco dan Andres Bonifacio, disusun kembali. Pertubuhan itu memutuskan untuk menyatakan sokongannya untuk La Solidaridad dan reformasi yang diadvokasi, mengumpulkan dana untuk akhbar tersebut, dan membiayai para timbalan yang menganjurkan reformasi untuk negara sebelum Spanish Cortes. Akhirnya setelah beberapa kekacauan dalam kepemimpinan kumpulan, Dewan Tertinggi Liga membubarkan kumpulan.

Keanggotaan Liga berpecah menjadi dua kumpulan ketika akan dibuka: kaum konservatif membentuk **Cuerpo de Compromisarios** yang berjanji untuk terus mendukung La Solidaridad sementara kaum radikal yang dipimpin oleh Bonifacio mengabdikan diri mereka pada sebuah masyarakat baru dan rahsia, Katipunan.

Rujukan
-------

1. 1 2  Halili, M. c (2004). *Philippine History* (dalam bahasa Inggeris). Rex Bookstore, Inc. m/s. 136. ISBN 9789712339349. Dicapai pada 19 August 2019.
2. ↑  Keat Gin Ooi, penyunting (2004). *Southeast Asia: A Historical Encyclopedia, from Angkor Wat to East Timor*. ABC-CLIO. m/s. 755. ISBN 1576077705.
3. ↑  Francia, Luis H. (2013). *History of the Philippines: From Indios Bravos to Filipinos* (dalam bahasa Inggeris). Abrams. ISBN 9781468315455. Dicapai pada 19 August 2019.
4. ↑  Zaide, Gregorio F. (1976). *Rizal: His Exile to Dapitan* (dalam bahasa Inggeris). St. Mary's. m/s. 193. Dicapai pada 19 August 2019.
5. ↑  Guillermo, Artemio R. (2012). *Historical Dictionary of the Philippines* (dalam bahasa Inggeris). Scarecrow Press. m/s. 246. ISBN 9780810872462. Dicapai pada 19 August 2019.
6. ↑  "Franco, Domingo T." *CulturEd: Philippine Cultural Education Online*. Dicapai pada 19 August 2019.
7. ↑  Ooi, Keat Gin (2004). *Southeast Asia: A Historical Encyclopedia, from Angkor Wat to East Timor* (dalam bahasa Inggeris). ABC-CLIO. m/s. 755. ISBN 9781576077702. Dicapai pada 19 August 2019.

Pautan luar
-----------

|  |  |
| --- | --- |
|  | Wikisource mempunyai teks asal berkaitan rencana ini:
***Constitution of La Liga Filipina (1892)*** |

* Rizal's Liga, msc.edu.ph.
Agarik *Amanita muscaria*, akhir Ogos, Norway
**Agarik** (/ˈæɡərɪk, əˈɡærɪk/) ialah sejenis kulat berbuah yang dicirikan oleh kehadiran pileus (payung) yang jelas dibezakan daripada daun (tangkai), dengan lamela (insang) di bahagian bawah pileus. "Agarik" juga boleh merujuk pada spesies basidiomiset yang dicirikan oleh badan berbuah jenis agarik. Secara kuno, agarik bermaksud "kulat pokok" (sempena bahasa Latin *agaricum*); namun, perkara ini berubah dengan tafsiran Linnaean pada tahun 1753 apabila Linnaeus menggunakan nama generik *Agaricus* untuk cendawan berinsang.

Kebanyakan spesies agarik berada dalam urutan Agaricales dalam subfilum Agaricomycotina. Bagaimanapun, terdapat pengecualian sebahagian besarnya dalam order Russulales, Boletales dan Hymenochaetales di mana agarik telah berkembang secara bebas dan beberapa kumpulan lain dari filum Basidiomycota yang menyeluruh. Sistem klasifikasi lama meletakkan semua agarik dalam Agaricales dan beberapa sumber (kebanyakannya lebih tua) menggunakan "agarik" sebagai kata nama kolektif bahasa seharian untuk Agaricales. Sumber kontemporari kini cenderung menggunakan istilah **euagarik** untuk merujuk kepada semua ahli agarik Agaricales. "Agarik" juga kadangkala digunakan sebagai nama biasa untuk ahli genus *Agaricus*, dan juga untuk ahli genus lain; contohnya, *Amanita muscaria* kadangkala dipanggil "*fly agaric*" ("agarik lalat").

Rujukan
-------

1. ↑  "Agaric". Dictionary.com.

Pautan luar
-----------

* "Gilled Mushrooms" di AmericanMushrooms.com
* "Evolusi & Morfologi dalam Homobasidiomycetes" oleh Gary Lincoff & Michael Wood, *MykoWeb.com*
**Adrianus Petrus Hertogh** merupakan seorang Sarjan keturunan Belanda yang berkahwin dengan Adeline Hunter. Antara anaknya adalah Wiesje, Corrie, Bertha Hertogh, Benny dan Karel. 

Bertha, atau lebih dikenali sebagai Natrah adalah wanita keturunan Belanda yang menyebabkan Rusuhan Natrah di Singapura pada tahun 1950. Rusuhan ini terjadi kerana berbaur dengan sentimen agama dan warna kulit.

Semasa Perang Dunia II, Adrianus Petrus Hertogh yang berpangkat Sarjan telah ditawan oleh pihak Jepun. Akibat kesempitan hidup, ibunya Adeline dan neneknya Nor Louisenya menyerahkan Bertha yang berusia 5 tahun dan Benny kepada Che Aminah atau Mak Minah seorang peniaga kain di Jawa yang berasal dari Kemaman, Terengganu, tanpa pengetahuannya.

Apabila Sarjan Hertogh dibebaskan selepas Hiroshima dan Nagasaki dibom dengan bom atom oleh Amerika, dia kembali ke Bandung, Jawa dan mencari anaknya Natrah. Adeline dan Hertogh balik ke Belanda tanpa menemui Natrah. Usaha mencari diteruskan melalui teman-teman dan pegawai kerajaan Inggeris dan Belanda.

Pada September 1949 Natrah ditemui oleh Arthur Locke, Penasihat British di Terengganu sewaktu pertunjukan senaman di padang Sekolah Perempuan Melayu Chukai. Pada 12 April 1950 Che Aminah membawa Natrah ke Singapura atas perancangan dan muslihat Sarjan Hertogh. Pada 22 Mei 1950 Ketua Hakim Mahkamah mengarahkan Natrah diletakkan di bawah Jabatan Kebajikan Masyarakat, Singapura.

Pada 12 Disember 1950 Adrianus Petrus Hertogh diberi hak dalam menentukan agama anaknya. Natrah telah dihantar pulang ke Belanda, dan seterusnya dijadikan Katolik.

Rujukan
-------

* Fatini Yaacob, majalah Dewan Masyarakat, DBP, April 1989 hlm 20.
* Maria Hertogh, pulang ke Malaysia pada 1999 berumur 63, untuk sebuah dokumentari TV Belanda *De Affare*
**Adrienne Danielle Frantz** (dilahirkan 7 Jun 1978) merupakan pelakon, penyanyi dan pencipta lagu Amerika Syarikat yang pernah memenangi Anugerah Emmy, paling terkenal dalam lakonannya sebagai Ambrosia "Amber" Moore di lipur lara *The Bold and the Beautiful*, yang beliau sekarang bermain di *The Young and the Restless*. Semasa dalam *B&B*, beliau juga memainkan adik Amber, April Knight, untuk masa yang singkat pada 2003.

Biografi
--------

### Kehidupan awal

Adrienne Frantz yang dilahirkan di Mount Clemens, Michigan sebagai anak sahaja yang hendak dihantar keluar. Pada umur tiga tahun, Adrienne sedang membuat resital tarian swasta dalam tempat tinggalnya.

### Kerjaya

Membuat munculan pertama dalam genre lipur lara pada 1997 sebagai Tiffany Thorne di *Sunset Beach*, beliau telah meninggalkan rancangan itu akhir tahun kedua untuk lakonnya sebagai watak jahat yang menjadi wirawati bersimpati Amber Moore di *The Bold and the Beautiful*. Pada 2001, beliau memenangi Daytime Emmy untuk Kecemerlangan Pelakon Muda. Frantz memainkan lakonannya *B&B* hingga 2005, apabila beliau meninggal untuk bertumpu dengan kerjaya muzik. Ketua pengarang *B&B* Bradley Bell yang telah mengetahui Soap Opera Digest bahawa dia akan membawa Frantz balik ke *B&B* sebagai Amber pada masa depan.

Selain daripada lakonnya di *B&B*, satu daripada lakonan tetamu ialah sebagai Emica di episod 2001 *Rugrats* bertajuk "All Growed Up", yang kemudiannya menjadi asas untuk terbitan turunan *All Grown Up!*. Beliau juga muncul dalam episod musim ke-8 *That 70's Show* sebagai kawan perempuan Fez bernama Kelly.

### Kehidupan peribadi

Dalam masanya yang bebas, Frantz suka menulis writing puisi dan sajak, mengarang muzik, menghadiri diri dalam konsert, bermain ski, bermain bola lisut, dan bersenang-senang dalam rumahnya dengan tiga kucing-kucing yang diselamatkan dan dua Penerima Labrador coklat, Lucy dan Ethel.

Rujukan
-------

1. ↑  Owens, Devin. "Frantz Gets Moore". Soap Opera Digest. Unknown parameter `|accessdaymonth=` ignored (bantuan); Unknown parameter `|accessyear=` ignored (`|access-date=` suggested) (bantuan); Unknown parameter `|accessmonthday=` ignored (bantuan)

Pautan luar
-----------

* Laman utama
* Adrienne Frantz di Pangkalan Data Filem Internet (IMDb)
* Adrienne Frantz di MySpace
Dalam bidang mitologi Islam, **Hafaza** dianggap sebagai salah satu jenis Malaikat. Ianya agak mempunyai persamaan dengan konsep Malaikat Pelindung dalam agama Kristian.

Setiap orang dikatakan mempunyai empat(4) ekor sang Hafaza, dua(2) darinya dikatakan menjaga seseorang itu pada siang hari, manakala dua (2) lagi melindungi seseorang itu pada malam hari. Mereka (Hafaza) membantu dalam usaha melawan hawa nafsu jahat dan gangguan jin dan syaitan. Malaikat Hafaza turut melindungi jalanan kehidupan seseorang itu sehari-harian supaya tidak tersasar jauh dari landasan kebenaran serta memastikan segala perkara atau perbuatan baik buruk seseorang itu dicatat didalam kitab catatan perjalanan sesuatu individu itu. Dalam pandangan Islam untuk Hari Kiamat, mereka telah dipertnaggungjawabkan oleh Allah untuk menerangkan segala perbuatan baik buruk seseorang itu yang dilakukan sewaktu hidup di dunia, sebelum seseorang itu dibenarkan untuk memasuki syurga (Jannah) ataupun neraka (Jahannam).

Lihat juga
----------

* Malaikat
* Kiraman Katibin
* Raqib
* Atid

Rujukan
-------

1. ↑  HizmetBooks
2. 1 2 3  A Angels


|  |  |
| --- | --- |
|  | Rencana berkenaan Islam ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Di dalam nama orang Filipina, nama tengah atau  nama keluarga sebelah ibunya ialah *Cojuangco* dan nama keluarga sebelah bapanya ialah *Aquino*.

**Kristina Bernadette Cojuangco Aquino** (lahir 14 Februari 1971) ialah seorang pengacara, pelakon, penerbit, dan usahawan Filipina.

Dikenali sebagai **Queen of all Media** Filipina, Aquino telah mengacarakan beberapa rancangan bual bicara dan pemakanan, berlakon dalam beberapa filem dan siri televisyen, dan kini mencipta nama di platform media sosial.

Beliau ialah anak bongsu senator Filipina yang dibunuh, Benigno Aquino, Jr. dan mendiang Corazon Aquino, yang berkhdmat sebagai Presiden Filipina ke-11. Abangnya, Benigno S. Aquino III berkhidmat sebagai Presiden Filipina ke-15 dari 2010 hingga 2016.

Penampilan filem sulungnya ialah *Pido Dida: Sabay Tayo* dan juga dikenali menerusi lakonannya dalam filem *Feng Shui* dan *Sukob*, yang merupakan filem terlaris Filipina pada 2006.

Beliau juga terkenal sebagai penyokong produk selebriti dan dermawan yang menganjurkan kesedaran lupus, hak kanak-kanak, hak LGBT, budaya dan penghargaan seni, kebebasan bersuara, dan reformasi demokratik.

Kehidupan awal
--------------

Aquino dilahirkan di Quezon City, Filipina, kepada Corazon Cojuangco-Aquino dan Benigno S. Aquino, Jr. yang pada ketika itu, di bawah rejim senator Ferdinand Marcos. Anak bongsu dari lima beradik, adik-beradiknya ialah: Maria Elena "Ballsy" Aquino-Cruz, Aurora Corazon "Pinky" Aquino-Abellada, bekas Presiden Filipina Benigno Simeon C. Aquino III, dan Victoria Elisa "Viel" Aquino-Dee. Beliau ialah sepupu pelakon dan atlet ekuestrian Mikee Cojuangco, dan anak saudara presiden Jawatankuasa Olimpik Filipina Jose "Peping" Cojuangco, Jr. Beliau mempunyai keturunan Cina, Sepanyol, dan Kapampangan. Sewaktu masih bayi, bapanya ditahan dan dipenjarakan; ibunya membesarkan Aquino dan adik-beradiknya.

Rujukan
-------

1. 1 2  "Claudine Barretto, Kris Aquino share Box Office Queen throne". Pep.ph. April 27, 2007.
2. ↑  "WATCH: Kris to host lunch for APEC first ladies". ABS-CBN News. Dicapai pada April 12, 2016.
3. ↑  "There are 10 first ladies who confirmed to Kris Aquino's lunch | Coconuts Manila". *M.manila.coconuts.co*. November 10, 2015. Dicapai pada April 12, 2016.
4. ↑  "Kris as APEC 2015 First Lady | mb.com.ph | Philippine News". *Mb.com.ph*. Diarkibkan daripada yang asal pada November 21, 2015. Dicapai pada April 12, 2016.

Pautan luar
-----------

* Kris Aquino di Pangkalan Data Filem Internet (IMDb)

| Kawalan kewibawaan Sunting ini di Wikidata |
| --- |
| Umum | 
* ISNI
	+ 1
* VIAF
	+ 1
* WorldCat Identities
	+ 1

 |
| Perpustakaan negara | 
* Amerika Syarikat

 |
| Lain-lain | 
* MusicBrainz (artis)

 |
**ACV-300** merupakan salah satu keluarga kenderaan berperisai oleh syarikat Turki *FNSS*, mengandungi kelainan kenderaan tempur infantri (IFV) dan kenderaan pengangkut berperisai (APC). ACV-300 dibina berasaskan AIFV Amerika Syarikat. Kenderaan ini sedang berkhidmat di Turki, Emiriah Arab Bersatu dan Malaysia.

Sejarah
-------

ACV-300 dibangunkan oleh FNSS bagi memenuhi kehendak angkatan tentera Turki. Unit pertama dikeluarkan pada tahun 1992. Model asas ini dilengkapi dengan turet krew tunggal, senjata meriam penembak 25mm dan mesingun 7.62mm sepaksi. Pembangunan model terbaru dari FNSS Defense Systems' dengan menambah jumlah roda pemutar. Pertambahan ini membantu meningkatkan jumlah bebanan yang dibawah dengan jarak yang lebih jauh. Kenderaan ini adalah amphibi sepenuhnya. Kenderaan ini juga dilengkapi dengan perlindungan dari nuklear, biologi & kimia NBC, alat visual malam pasif dan pelancar bom asap.

Sebanyak 1,698 (tambahan 665 unit) telah dimiliki oleh Turki dan Emiriah Arab Bersatu telah menerima sebanyak 136 unit. Malaysia pula telah memesan dan menerima sebanyak 267 unit ACV-300 dalam pelbagai versi.

Versi ACV-300 Malaysia dibangun dan dihasilkan melalui kerjasama antara FNSS dan Syarikat DRB-Hicom Defence Technologies (Deftech)milik tempatan. ACV-300 versi Malaysia dinamakan sebagai Adnan, bersempena Adnan bin Saidi, seorang askar Melayu berpangkat Leftenan yang terlibat dalam Pertempuran Singapura semasa Perang Dunia II. Semua kelainan dikilangkan di Pekan, Pahang.

ACV-300 boleh dipasang dengan pelbagai jenis Turet berdasarkan kehendak pembeli. Juga dilengkapi dengan ruang khas membolehkan pasukan infantri menembak tanpa perlu keluar dari kenderaan.

ACV-300 Adnan juga dilengkapi dengan sistem panduan RVH TacNav GPS, alat amaran laser LWD Avimo, penembak grenet Wegmann 76mm, sistem tapisan NBC dan sistem penglihatan malam SNVVS-2.

Pengendali
----------

###  Turki

Turki mengoperasikan 1,698 + 665 ACV-300.

###  Emiriah Arab Bersatu

Emiriah Arab Bersatu memiliki 136 ACV-300.

###  Malaysia

Malaysia mempunyai 267 ACV-300 mengikut varasi berikut:

* 72 IFV Turet krew tunggal dengan mesingun M2 Browning
* 31 IFV dengan Sharpshooter one-man turret dibangunkan bersama oleh FNSS dan BAe Systems, dilengkapi dengan 25mm M242 Bushmaster
* 25 kenderaan ambulan
* 24 kenderaan komandan
* 13 kenderaan semboyan dan komunikasi
* 13 IFV Turet krew tunggal dengan pelancar grenet Mk 19 grenade launcher
* 10 kenderaan pembawa motar 81 mm
* 8 kenderaan anti-perisai yang dipasang dengan pelancar misil anti-perisai buatan Pakistani Baktar Shikan.
* 8+7 kenderaan jurutera dan baikpulih

Malaysia juga telah membuat pesanan tambahan dengan 48 unit ACV-300 dan 8 variasi ACV-S. 8 variasi ini dipasangkan dengan 120 mm mortar.

Nota
----

1. ↑  Semua spesifikasi mengikut fnss.com.tr, setakat 23 April 2008
2. ↑   seperti pada 22 April 2008
3. ↑  According to the United Nations Register of Conventional Arms
4. ↑  Bernama press release as seen on April 23, 2008

Pautan luar
-----------

* Official ACV-300 IFV site on the FNSS website
* Official ACV-300 AAPC site on the FNSS website
* Official info brochure on the ACV-300 AAPC
**ACMAT** (*Ateliers de Construction Mécanique de L'Atlantique*, juga dikenali sebagai ALM-ACMAT), merupakan pengeluar kenderaan tentera taktikal dan merentas desa sejak 1958 Perancis. Dikenali kerana boleh diharap, ringkas, lasak dan 80% (lebih dari 3,500) bahagian serasi sepanjang barisan keluaran mereka, kenderaan ini pada awalnya disasarkan pada negara Afrika dan Asia yang tidak mampu kenderaan lebih mahal. Syarikat ACMAT membina kenderaan mereka berdasarkan piwaian, bahagian dan komponen yang saling serasi, dan boleh ditukar; ada bahagian yang masih boleh digunakan dengan kenderaan yang dibina 30 tahun dahulu. Bahagian yang dikongsi termasuk kabin, komponen struktur, enjin dan drive trains. ACMAT menggunakan kebanyakan bahagian yang sama sepanjang barisan pengeluarannya. Mereka turut menghasilkan variasi berperisai bagi kedua-dua versi 4x4 dan 6x6 bagi VLRA.

Variasi
-------

VLRA TPK 6.50 pengangkuk perlindungan
ACMAT menawarkan lebih 70 variasi termasuk yang berikut: kereta pemerintah, kenderaan komando, kenderaan polis, pengangkut tentera, pengangkut kargo, ambulan, pengangkut motar, pengangkut senjata, kenderaan komunikasi, bas merentas desa, kenderaan wireless, pengangkut bengkel, pengangkut dengan kren, bomba, lori tangki, semi-truk, pengangkut pelancar roket berganda, lori sampah dan lain-lain.

Pilihan
-------

* dua atau empat pintu
* atap lembut atau keras
* stering insani atau berkuasa
* transmisi insani atau automatik
* panduan kiri atau kanan
* pemanas
* pendingin hawa
* berperisai atau tidak
* sistem pertahanan NBC

Lihat juga
----------

* Panhard

Rujukan
-------

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***ACMAT TPK*** |

* Official ACMAT website
* Renault Trucks Defense
* (Perancis) Photos of various fire-fighting variants Diarkibkan 2008-03-27 di Wayback Machine
**Album ADA** ialah album kelapan exists selepas kejayaan mereka menerusi album ketujuh mereka Best Of Exists.Sewaktu mereka
merakam album mereka,ahli Exists hanya tinggal 4 orang daripada 
6 orang ahli asal mereka. Namun itu tidak mematahkan semangat mereka untuk meneruskan kerjaya mereka selepas single pertama mereka
'Jesnita'.Lagu itu telah berjaya ke Anugerah Era 2002.Selepas single pertama mereka 'jesnita' mereka mengeluarkan single kedua mereka iaitu 'Julia' lagu itu berjaya ke Final AJL 2002 bagi Pop Rock.Album ADA juga telah menjadi album terbaik APM 2002.

### Lagu Dalam Album ADA

```
   01 - Jesnita
   02 - Mama Tolonglah Percaya
   03 - Kau Lebih Dari Kejora
   04 - Julia
   05 - Menantikan Saat Termampu
   06 - Cinta Memang Indah
   07 - Kau Akan Pulang
   08 - Konklusi
   09 - Terasa Baiknya
   10 - Themes
   11 - Frustrasi
```

Kejayaan

1. AJL 2002 Kategori Pop Rock Akhir:Julia[*perlu rujukan*]
2. Juara Carta ERA 2002 Kategori Pop Rock:Jesnita [*perlu rujukan*]
3. Anugerah 100 Terhangat ERA:Jesnita

Rujukan
-------

 1. ↑  Exists
**Agensi Anadolu** (Bahasa Turki: *Anadolu Ajansı*, harfiah. 'Agensi Anatolia'; Inggeris: *Anadolu Agency*, disingkatkan **AA**) ialah sebuah agensi berita antarabangsa yang beribu pejabat di Ankara, Turki. Agensi ini dikendalikan oleh pemerintah.

Sejarah
-------

Agensi Anadolu ditubuhkan pada tahun 1920 semasa Perang Kemerdekaan Turki. Wartawan Yunus Nadi Abalıoğlu dan penulis Halide Edip, yang melarikan diri dari ibu kota yang ditakluk, bertemu di Geyve dan menyimpulkan bahawa sebuah agensi akhbar Turki baharu diperlukan. Agensi ini dilancarkan secara rasmi pada 6 April 1920, 17 hari sebelum Perhimpunan Agung Kebangsaan Turki bersidang untuk pertama kalinya. Ini mengumumkan undang-undang pertama yang diluluskan oleh Perhimpunan Agung yang menubuhkan Republik Turki.

Sejak Parti Keadilan dan Pembangunan (AKP) berkuasa, AA dan Perbadanan Televisyen dan Radio Turki (TRT) keduanya distruktur semula untuk lebih dekat bersama pemerintah. Tahap pengawasan pemerintah yang lebih ketat terhadap AA dan TRT, bersama dengan peningkatan pengaruh pemerintah terhadap media swasta, telah menyumbang kepada pembentukan sistem hegemoni, parti dominan di Turki. Menurut rencana akademik pada 2016, "penerbitan berita awam ini, terutama dalam tempoh pemerintahan AKP yang paling baru, telah dikendalikan oleh pegawai daripada rangkaian kecil yang dekat dengan kepemimpinan parti."

Rujukan
-------

1. ↑  
"UN journalists visit Anadolu Agency headquarters" (dalam bahasa Inggeris). AA. 5 Mei 2017.
2. ↑  Syria war: Rebels 'withdraw heavy weapons from Idlib buffer zone', (dalam bahasa Inggeris) BBC News (Oktober 8, 2018): "Turkey's state-run Anadolu news agency..."
3. ↑  Turkish Employee of US Consulate to Remain in Custody, (dalam bahasa Inggeris) Associated Press (28 Mac 2019): "the state-run Anadolu Agency reported."
4. ↑  
"History" (dalam bahasa Inggeris). Anadolu Agency. Diarkibkan daripada yang asal pada 3 Julai 2014. Dicapai pada 21 Julai 2014.
5. ↑  Irak, Dağhan (2016). "A Close-Knit Bunch: Political Concentration in Turkey's Anadolu Agency through Twitter Interactions". *Turkish Studies* (dalam bahasa Inggeris). **17** (2): 336–360. doi:10.1080/14683849.2016.1138287.

Pautan luar
-----------

* Tapak web rasmi (dalam bahasa Inggeris)
* "AA News Academy". (dalam bahasa Inggeris)
* "AA Media Center". (dalam bahasa Inggeris)

| Kawalan kewibawaan Sunting ini di Wikidata |
| --- |
| Umum | 
* VIAF
	+ 1
* WorldCat Identities
	+ 1

 |
| Perpustakaan negara | 
* Jerman
* Amerika Syarikat

 |
**Agen saraf** merupakan kelas kimia organik yang mengganggu mekanisme saraf pemindah mesej ke organ-organ. Gangguan ini disebabkan oleh penyekatan asetilkolinesterase, satu enzim yang memangkinkan penguraian neurotransmiter asetilkolina.

Keracunan agen saraf membawa kepada pengecutan anak mata, pengeluaran air liur yang banyak, sawan, dan pembuangan air kecil dan besar yang tidak terkawal beberapa saat segera setelah pendedahan kepada agen. Kematian akibat sesak nafas atau serangan jantung boleh berlaku selepas beberapa minit kerana hilangnya kawalan badan ke atas pernafasan dan otot lain. Ada beberapa jenis agen saraf yang mudah diruapkan atau disimpan dalam bentuk aerosol lalu masuk ke badan melalui sistem pernafasan. Agen saraf juga boleh diserap melalui kulit, di mana pengguna agen perlu mengenakan perlindungan badan penuh sesuai di samping alat pernafasan.

Agen saraf biasanya bersifat cecair tidak berwarna atau berwarna kuning keambaran yang meruap menjadi gas: sarin dan VX misalnya tidak mempunyai apa-apa bau; tabun berbau sedikit seakan-akan buah-buahan manakala soman berbau sedikit seperti kapur barus.

Mekanisme tindakan
------------------

Saraf motor normal yang terangsang akan melepaskan neurotransmiter asetilkolina yang menghantar impuls elektrik ke otot atau organ. Enzim asetilkolinesterase menguraikan asetilkolin serta-merta (melalui hidrolisis) di sinaps sebaik sahaja impuls dilepaskan agar otot atau organ dapat mengendur.

Agen saraf menggangu penghantaran impuls ini dengan merencatkan fungsi enzim asetilkolinesterase itu dengan membentuk ikatan kovalen dengan tapak aktifnya. Maka, asetilkolina akan terkumpul lalu membolehkan impuls elektrik terus dihantar dan otot sentiasa mengecut sehingga lalu melumpuhkan mangsa.:131–139 Tindakan sama ini turut berlaku di kelenjar dan organ menyebabkan pnegeluaran air liur, air mata dan lendir hidung yang tidak terkawal ("lakrimasi" dan "rinorea").

Kaedah penyebaran
-----------------

Agen saraf disebarkan melalui pelbagai cara seperti:

* aerosol tidak terkawal
* pengasapan
* peletupan bekas
* atomizer, alat pelembap dan alat pengabus (*fogger*)

Kaedah dipilih bergantung kepada sifat fizikal agen saraf yang digunakan, jenis sasaran serta tahap kecanggihan yang diingini.

Rujukan
-------

1. ↑  "ATSDR - Medical Management Guidelines (MMGs): Nerve Agents (GA, GB, GD, VX)". *www.atsdr.cdc.gov* (dalam bahasa Inggeris). Diarkibkan daripada yang asal pada 25 Januari 2018. Dicapai pada 8 Mac 2018.
2. ↑  Sidell, Frederick R. (1997). *Medical aspects of chemical and biological warfare*. Borden Institute, Walter Reed Army Medical Center. ISBN 978-9997320919. Unknown parameter `|name-list-format=` ignored (bantuan)
3. 1 2  Ledgard, Jared B. (2006). *A laboratory history of chemical warfare agents : a book* (ed. ke-2). Mazal Holocaust Collection. ISBN 9780615136455. OCLC 171111408. Unknown parameter `|name-list-format=` ignored (bantuan)
**The Polish National Agency for Academic Exchang**e (NAWA, dalam bahasa Poland: Narodowa Agencja Wymiany Akademickiej) adalah sebuah institusi di Poland yang ditubuhkan untuk melaksanakan tugas-tugas yang berkaitan dengan pertukaran pelajar dan saintis dalam bidang akademik secara dua hala antara Poland dan negara-negara lain.

Status rasmi
------------

Sejak 1 Oktober 2017, NAWA secara aktif berdasarkan undang-undang pada 7 Julai 2017 (Jurnal Undang-undang 2017, item 1530).

Tugasan
-------

NAWA memberikan biasiswa untuk warga Poland, pelajar asing, penyelidik, dan institusi pendidikan tinggi dalam empat bidang berbeza: 
  

* Program untuk pelajar
* Program untuk saintis
* Program untuk institusi pengajian tinggi
* Program Bahasa Poland

Disamping itu, NAWA juga ditugaskan untuk memberikan maklumat mengenai system pendidikan tinggi dan bidang keilmual sains. 

NAWA menjalankan Ready, Study, Go! Poland (RSGP)  yang bertujuan untuk memberikan maklumat mengenai Poland sebagai tujuan kajian dan penyelidikan untuk semua calon pelajar dan saintis di dunia. Kempen RSGP memberi tumpuan kepada mengunjungi pameran pendidikan di seluruh dunia, menjalankan laman web go-poland dan pelbagai projek promosi pendidikan 

Fail:Digital Ambassadors.jpg Duta Digital - salah satu aktiviti promosi oleh NAWA

Lihat juga
----------

* Pusat Penyelidikan dan Pembangunan Nasional di Poland
* Pusat Sains Negara (Poland)

1. ↑  Information on the appointment of the NAWA [access 2019-10-11]
2. ↑  Act on Polish National Agency For Academic Exchange
3. ↑

Pautan luaran
-------------

* Laman web NAWA
Dekad 1980-an merupakan tahun-tahun dari 1980 hingga 1989, iaitu antara 12 Safar 1400 hingga 2 Jamadilakhir 1410. Tempoh ini menandakan peralihan kepada cara hidup yang lebih konservatif selepas revolusi kebudayaan pada 1960-an dan 1970-an serta kemunculan virus AIDS. Ia juga merupakan zaman pemencaran politik dan ekonomi, terutamanya di negara-negara yang mengamalkan ekonomi campuran dan ekonomi terancang disebabkan campur tangan kerajaan yang giat telah menimbulkan masalah inflasi dan pengangguran yang tinggi.

Dekad ini telah dipersendakan sejak penamatannya kerana:

* fesyen pakaian, rambut dan muzik yang pelik-pelik;
* kadar jenayah yang tinggi di banyak negara; dan
* kemunculan virus AIDs pada awal dekad.

Peristiwa-peristiwa dan arah aliran politik pada 1980-an memuncak dengan penggulingan kerajaan tentera dan rejim autoritarian, termasuknya setiap negara komunis dalam Pakatan Warsaw di Eropah Timur yang menghasilkan penamatan Perang Sejuk berdekad-dekad.

Dekad 1980-an juga menyaksikan perkembangan yang pesat dalam banyak sektor teknologi yang mentakrifkan dunia konsumer moden, khasnya di bidang elektronik seperti komputer peribadi, sistem permainan dan pelbagai teknologi audio.

Penduduk-penduduk di seluruh dunia meningkat dengan lebih pesat pada dekad ini apabila dibandingkan dengan dekad-dekad lain di sejarah manusia dengan penambahan penduduk baru sebanyak satu bilion dalam cuma satu dekad. Fakta ini amat penting kerana pertumbuhan yang pesat ini tidak akan diulangi lagi pada masa hadapan mengikut arah aliran pertumbuhan penduduk semasa.

Peristiwa
---------

* ProDigi, sebuah format pita audio digital profesional kili-ke-kili dengan kedudukan kepala yang pegun, diperkenalkan oleh Mitsubishi. Ia merupakan pengganti kepada perakam digital X-80 2-runut 1/4 inci yang direka oleh Mitsubishi pada tahun 1980.

Kelahiran
---------

Kematian
--------
|  |
| --- |
| Angkatan Tentera Malaysia**Angkatan Tentera Malaysia** |
| **Tentera Darat** | **Tentera Laut** | **Tentera Udara** |
| **Pangkat Pegawai Angkatan Tentera** |
| Fil Marsyal | Laksamana Armada | Marsyal TUDM |
| Jeneral | Laksamana | Jeneral TUDM |
| Leftenan Jeneral | Laksamana Madya | Leftenan Jeneral TUDM |
| Mejar Jeneral | Laksamana Muda | Mejar Jeneral TUDM |
| Brigedier Jeneral | Laksamana Pertama | Brigedier Jeneral TUDM |
| Kolonel | Kepten | Kolonel TUDM |
| Leftenan Kolonel | Komander | Leftenan Kolonel TUDM |
| Mejar | Leftenan Komander | Mejar TUDM |
| Kapten | Leftenan | Kapten TUDM |
| Leftenan | Leftenan Madya | Leftenan TUDM |
| Leftenan Muda | Leftenan Muda | Leftenan Muda TUDM |
|  | Pegawai Kadet Kanan |  |
|  | Kadet |  |
| **Lain-lain Pangkat Angkatan Tentera** |
| Pegawai Waran I | Pegawai Waran I | Pegawai Waran Udara I |
| Pegawai Waran II | Pegawai Waran II | Pegawai Waran Udara II |
| Staf Sarjan | Bintara Kanan | Flait Sarjan |
| Sarjan | Bintara Muda | Sarjan Udara |
| Koperal | Laskar Kanan | Koperal Udara |
| Lans Koperal | Laskar Kelas I | Laskar Udara Kanan |
| Prebet | Laskar Kelas II | Laskar Udara I |
| Prebet | Laskar Muda | Laskar Udara II |
| Perajurit Muda | Perajurit Muda | Perajurit Muda |

**Koperal** ialah sejenis pangkat tentera yang digunakan dalam bentuk tertentu oleh kebanyakkan militari dan oleh beberapa pasukan polis atau pertubuhan berseragam yang lain. Didalam NATO, setiap keanggotaan negara yang mempunyai pangkat tentera koperal telah digabungkan dibawah skala pangkat standard NATO kod OR-4.

Pangkat koperal biasanya memimpin sebuah seksyen atau skuad askar. Walau bagaimanapun, dalam Tentera Darat Amerika Syarikat, pangkat koperal jarang digunakan kerana kebanyakkan pangkat E-4 adalah spesialis dan boleh melakukan kerja yang sama seperti koperal buat. Seperti dalam Jadual Organisasi & Kelengkapan (Table of Organization & Equipment; TO&E) pangkat seorang ketua tim ialah sarjan manakala ketua skuad ialah staf sarjan. Dalam Kor Marin Amerika Syarikat, koperal ialah pangkat Jadual Organisasi (Table of Organization; TO) bagi ketua tim raifel, ketua tim mesingan, ketua skuad mortar ringan, dan ketua skuad senjata serangan, dan juga jurumeriam yang bertugas dengan senjata (iaitu mortar sederhana, mesingan berat, misil anti-kereta kebal), kenderaan armor (contohnya kereta kebal, kenderaan armor ringan, dan kenderaan serangan armor), dan dua asisten jurumeriam pada sebuah howitzer (jurumeriam ialah sarjan).

Di kebanyakkan negara yang memperolehi struktur tentera mereka dari sistem ketenteraan British, koperal adalah pangkat yang lebih kanan dari prebet. Bagaimanapun, di beberapa negara yang lain, seperti Kanada, Itali dan Norway, koperal adalah pangkat rendah, menandakan seorang askar yang lebih berpengalaman daripada prebet, dan juga dibayar gaji tinggi, tetapi tiada jawatan pemerintahan tertentu yang secocok dengan pangkat itu, sama seperti pangkat spesialis dalam Tentera Darat A.S.

Lihat juga
----------

* Lans Koperal

Rujukan
-------

Pautan luar
-----------

* Kategori berkenaan Koperal di Wikimedia Commons
Gambaran cantuman Gondwana pada 420 juta tahun dahulu dipusatkan di Kutub Selatan.
**Gondwana** atau **Gondwanaland** adalah sebuah adibenua yang wujud dari zaman Neoproterozoik kira-kira 550 juta tahun yang lalu. Ia merupakan bahagian kerak benua terbesar zaman Paleozoik meliputi kawasan seluas kira-kira 100,000,000 kilometer persegi atau kira-kira satu perlima daripada permukaan Bumi. Adibenua ini mula berpecah dari Pangea semasa tempoh Jurassik zaman Mesozoik (kira-kira 180 juta tahun yang lalu) sehingga terbukanya dengan peringkat akhir perpisahan, termasuk pembukaan Laluan Drake yang memisahkan benua-benua Amerika Selatan dan Antartika semasa zaman Paleogen. Peninggalan pemecahan adibenua ini membentuk kira-kira dua pertiga daripada kawasan benua yang ada ada hari ini, termasuk Amerika Selatan, Afrika, Antartika, Australia, anak benua India, Zealandia dan jazirah Arab.

Benua purba ini dinamakan oleh saintis Eduard Suess dari Austria sempena wilayah Gondwana di tengah anak benua India; wilayah tersebut merupakan tempat penemuan batuan terawal dari zaman ini di Odisha. Wilayah ini sendirinya dinamakan dari bahasa Sanskrit bermaksud "hutan bangsa Gondi" yakni suatu puak peribumi asli di India.

Rujukan
-------

1. ↑  "Gondwanaland". Merriam-Webster Online Dictionary. Dicapai pada 18 January 2010.
2. ↑  Torsvik & Cocks 2013
3. ↑  Eduard Suess, *Das Antlitz der Erde* (Muka Bumi), jld. 1 (Leipzig, Germany: G. Freytag, 1885), page 768. From p. 768: *"Wir nennen es Gondwána-Land, nach der gemeinsamen alten Gondwána-Flora, … "* (Kami menamakan ia Gondwána-Land, sempena flora purba Gondwána … )
4. ↑  Chakrabarti, Pratik (2019). "Gondwana and the Politics of Deep Past". *Past & Present*. **242** (1): 119–153. doi:10.1093/pastj/gty016.
|  |
| --- |
| framesframes |
| Tampilan laman utama *Grono.net* |

**Grono.net** ialah laman sesawang perangkaian sosial yang popular di Poland. Selain daripada memiliki banyak forum perbincangan, ia membenarkan:

* pengongsian gambar foto;
* pencarian peristiwa budaya di bandar raya yang tertentu;
* penjualan harta; dan
* pencarian pekerjaan.

Walaupun laman Grono.net pada dirinya disediakan secara percuma, terdapat sebilangan ciri tambahan yang memerlukan langganan, misalnya keupayaan untuk:

* menyerdehanakan forum sendiri;
* menyertai pertandingan;
* memuat naik lebih banyak gambar foto;
* menyingkirkan iklan dalam laman.

Untuk mendaftar, seseorang memerlukan undangan daripada salah seorang anggotanya. Grono.net kini mempunyai melebihi dua juta anggota..

Lihat juga
----------

* Nasza-klasa.pl

Rujukan
-------

1. ↑  2 mln zarejestrowanych użytkowników Grono.net Media2.pl, (pl)

Pautan luar
-----------

* Grono.net
* World Map of Social Networks Popularity

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
**Batalion Kelapan Rejimen Renjer Diraja** (juga dikenali gai 8 Renjer Para) telah ditubuhkan pada 1 Mac 1973. Pegawai Memerintah pertama batalion ini adalah Leftenan Kolonel Mokhtar Ismail. Beliau kemudian diganti oleh Leftenan Kolonel Raja Abdul Rashid Raja Badiozaman pada tahun 1974. Pada 1 Julai 1990, **8 Renjer** menerima taraf operasi sebagai Batalion Payung Terjun.

Sejarah
-------

Pada peringkat awal penubuhannya, kebanyakan tugas 8 RRD bertumpu di Sarawak sehingga pasukan tersebut dipindahkan ke Perak pada Februari 1977. Semasa di Perak, pasukan ini telah melaksanakan 48 operasi di sekitar daerah Hulu Perak, Kinta dan Kuala Kangsar. Kejayaan terbesar pasukan adalah apabila berjaya membunuh lima anggota Parti Komunis Malaya dalam satu pertempuran ketika Operasi Setia di hutan Keramat Pulai, Perak.

Beberapa anggota 8 Renjer dianugerahkan pingat keberanian termasuk Pegawai Waran II Kanang anak Langkau yang menerima Pingat Seri Pahlawan Gagah Perkasa (SP). Turut menerima anugerah Pingat Panglima Gagah Berani (PGB) adalah Sarjan Michael Riman Bungat, Sarjan Beliang anak Bali. Kanang anak Langkau sendiri mendapat anugerah PGB, sekali gus menjadikannya penerima dua pingat keberanian tertinggi negara.

Batalion ini sekarang ditempatkan di Kem Terendak, Melaka dan merupakan salah satu batalion yang membentuk 10 Briged Para.

Lihat juga
----------

* 9 Melayu
* 17 Melayu
* Batalion Pertama Rejimen Artileri Diraja
**Abu Usamah at-Thahabi** (lahir 10 Mac, 1964) adalah seorang Imam di Masjid Green Lane yang terletak di Birmingham, England.

Sejarah
-------

Abu Usamah, Khalifah At-Thahabi dilahirkan dan dibesarkan di Passaic, New Jersey, anak ketiga darpada empat adik-beradik.

Beliau memeluk Islam pada tahun 1986, dan memohon untuk menghadiri Universiti Madinah sebagaimana amalan ramai yang baru kembali kepada Islam pada masa itu. Dia menyempurnakan BSc dalam Usool-ul-Din, dan belajar bahasa Arab.

Selepas tamat pengajian dari Universiti, Abu Usamah pergi untuk mengajar di UK sebelum kembali ke Amerika Syarikat pada tahun 1996 untuk mengejar kedudukan pertama Imam di Orlando, Florida. Beliau adalah seorang imam di masjid-masjid di Philadelphia, Cleveland, dan Peoria, sebelum beliau berpindah ke UK, di mana dia muncul sebentar di Keighley sebelum berpindah ke Birmingham untuk mengambil tempat di Masjid Green Lane.

Abu Usamah menggesa saudara-saudara Muslim untuk mengikuti Al-Quran dan Sunnah berdasarkan kefahaman para sahabat Nabi Muhammad SAW.

Lihat juga
----------

* Senarai pemeluk Islam
**Göta älv** adalah sungai yang mengalir ke Tasik Vänern ke Kattegat di bandar Gothenburg di pantai barat Sweden. Ia terletak di Götaland. Panjang ialah 93 km. Ia adalah gabungan Gota älv dan Klarälven. Sungai ini terpanjang di Negara-negara Nordic, 750 km. Fortress Bohus terletak di tepi sungai di Kungalv. Di sini sungai berpecah kepada dua, dengan bahagian utara älv Nordre dan bahagian selatan diberi nama Gota älv.

  

Empangan Trollhättan menjadi kunci terusan dan stesen jana kuasa hidro. Empangan/kunci air ini membolehkan sungai dilayari, dan untuk kapal-kapal kargo yang besar (88 m panjang). Terusan Trollhätte dan sungai menjadi sebahagian daripada laluan air pedalaman. Terusan Göta menjangkau ke selatan Laut Baltik, Stockholm .

  

Stesen jana kuasa membekalkan kuasa elektrik kepada industri berat keluli yang tertumpu di sekitar Air terjun Trollhättan menyumbang kepada revolusi perindustrian. Pada musim panas alur limpah empangan dibuka untuk beberapa minit setiap hari dan pelancong berkumpul untuk melihat air berbuntar-buntar ke sungai.

Terdapat kebimbangan mengenai sama ada air 1000 m³ / s cukup semasa hujan lebat, menyebabkan banjir tasik Vänern. Pada 2001, tasik banjir hampir satu meter di atas paras maksimum. Empangan Göta älv telah dibenarkan melepaskasn air 1100 m³ menyebabkan risiko tanah runtuh.Kini terowong air antara Vanersborg dan Uddevalla dianggap sebagai penyelesaian menyelamat mengelakkan banjir.

Rujukan
-------
**Académie française** [Sebutan bahasa Perancis: [akademi fʁɑ̃sɛːz], la.ka.dé.mi fran.séz] (bahasa Perancis untuk **Akademi Perancis**) yang ditubuhkan oleh Cardinal Richelieu, Ketua Menteri semasa pemerintahan Louis XIII, merupakan *académie* tertua dalam Institut de France ("Institut Perancis"). Akademi ini merupakan pertubuhan terpelajar yang merupakan pihak berkuasa terhadap bahasa Perancis. Académie menerbit kamus rasmi bahasa Perancis. Namun, keputusan-keputusan Académie tidak wajib diikut oleh pengguna bahasa Perancis, dan hanya bersifat sebagai nasihat.

Dalam Revolusi Perancis 1793, Académie digantung operasinya. Pada 1803, Maharaja Napoleon telah memulihkan institut ini sebagai sebahagian daripada badan Institut Perancis.

Académie dianggotai oleh empat puluh orang, dikenali sebagai *immortel* ("orang abadi"). Anggota baru yang dipilih oleh Académie kekal sebagai anggota seumur hidup, namun mana-mana anggota yang didapati bersalah dalam melakukan tindakan tidak senonoh atau dianggap mencalar nama institusi boleh dipecat.

Peranan
-------

Badan ini menumpu khusus terhadap penggunaan bahasa Perancis yang sempurna dari segi peristilahan dan tatabahasa. Ia sendiri mengalakkan penciptaan perkataan yang bersesuaian menggantikan kata pinjaman bahasa Inggeris idea-idea baharu yang diterapkan dari masa ke semasa dalam masyarakat Perancis.

Ia menerbitkan suatu kamus yang dipakai secara rasmi se-Perancis iaitu Dictionnaire de l'Académie française hasil penghimpunan oleh seberapa anggota badan ini; kamus ini telah diterbitkan sebanyak 13 edisi termasuk 8 buah edisi lengkap.

Ia juga menganjurkan seberapa anugerah penting berkaitan bahasa ini seperti *Grand prix de la francophonie* bersama kerajaan Kanada.

Rujukan
-------

1. 1 2  "L'histoire". Academie Française official website. Dicapai pada 2010-01-13.
2. ↑  Classiques Garnier numérique Diarkibkan 25 Julai 2014 di Wayback Machine, *Corpus of Dictionaries of the French Academy (from the 17th to the 20th Century)*, Dicapai pada 17 Julai 2011

Pautan luar
-----------

* L'Académie française